е равно или по-голямо от максималното налягане на вътрешния съд на резервоара по време на управлението на повреда (както е определено в точка 2.2.3.) или производителят трябва да докаже чрез изчисления, че при максималното налягане на вътрешния съд на резервоара при управлението на повреда, не настъпва пластична деформация; и
 б)за неметални резервоари ptest е равно или по-голямо от максималното налягане във вътрешния съд на резервоара по време на управлението на повреда (както е определено в точка 2.2.3.).
 2.1.1.3.
 Изпитването се провежда съгласно следната процедура:
 а)изпитването се провежда върху вътрешния съд на резервоара за съхранение и свързващите тръбопроводи между вътрешния съд на резервоара за съхранение и вакуумния кожух преди да бъде монтиран външният кожух;
 б)изпитването се извършва или по хидравличен път, с вода или смес гликол/вода, или, като алтернатива — с газ. В резервоара равномерно се създава налягане, равно на изпитвателното налягане ptest, и това налягане се поддържа в продължение най-малко на 10 минути; и
 в)изпитването се извършва при стайна температура. В случай че за създаването на налягане в резервоара се използва газ, покачването на налягането се извършва по начин, при който температурата на резервоара остава равна или близка до околната температура.
 2.1.1.4.
 Изпитването се счита за успешно, ако през първите 10 минути след достигане на максималното безопасно налягане не се наблюдава видима пластична деформация, видим пад на налягането в резервоара и видими утечки.
 2.1.2.
 Базово начално налягане на разрушаване
 2.1.2.1.
 Изпитването се провежда съгласно следната процедура:
 а)изпитването се провежда върху вътрешния съд на резервоара при стайна температура;
 б)изпитването се провежда по хидравличен път, с вода или със смес вода/гликол;
 в)налягането се повишава равномерно, без да се надвишават 0,5 МРа/min, до достигане на разрушаване или протичане на резервоара;
 г)когато МДРН бъде достигнато, се изчаква най-малко десет минути при постоянно налягане, като през това време може резервоарът да бъде проверен за деформации; и
 д)налягането се регистрира или записва през цялото време на изпитването.
 2.1.2.2.
 За стоманените вътрешни контейнери изпитването се счита за успешно, ако поне един от двата критерия, описани в точка 1.1.1.2., е удовлетворен. За вътрешните резервоари, изработени от алуминиева сплав или друг материал, се определя критерий за успешно преминаване, който гарантира най-малко същото ниво на безопасност в сравнение със стоманените вътрешни резервоари.
 2.1.3.
 Базов експлоатационен срок по цикли на налягането
 2.1.3.1.
 Резервоарите и/или вакуумните кожуси се подлагат на циклично повишаване и понижаване на налягането най-малко три пъти броят на вероятните пълни цикли на налягането (от най-ниското до най-високото работно налягане) при предвидими пътни условия. Броят цикли на налягането се определя от производителя въз основа на интервала на работното налягане, размера на резервоара и, съответно, максималния брой на презарежданията с гориво и максималния брой цикли на налягането при крайни условия на употреба и съхранение. Цикличното повишаване и понижаване на налягането се извършва между атмосферното налягане и МДРН при температурите на втечнен азот, напр. като се напълни резервоарът с течен азот до определено ниво и след това налягането последователно се покачва и понижава посредством (предварително охладен) газообразен азот или хелий.
 2.2.
 Проверка за използване при предвидимите пътни условия.
 2.2.1.
 Изпитване за изпаряването.
